Det kan variere fra producent til producent, det kommer an på hvilket ventilationsanlæg du har. Har du f.eks. i Nilan anlæg, så anbefaler de, at man skifter sit filter 4 gange årligt, derudover anbefaler Nilan, at man en gang årligt får service af ventilationsanlæg. Nilans filter er et standard filter og betegnes som G4. Et mellemfint filter (M5) bør skiftes 3 gange årligt, pollenfilter (F7) og kulfilter (F7) bør skiftes 1-2 gange årligt. Du kan altid tjekke på producentens hjemmeside, hvilket filter der passer til dit anlæg, ellers vil vi gerne undersøge det for dig. Grunden til at det er vigtigt at udskifte sit filter jævnligt, skyldes at ens indeklima bliver bedre.